
PËR DISA NDRYSHIME NË VENDIMIN NR. 284, DATË 13.4.2016, TË KËSHILLIT TË MINISTRAVE, “PËR HAPJEN E PROCEDURËS SË PRANIMIT NË KATEGORINË E ULËT DHE TË MESME DREJTUESE EDHE PËR KANDIDATË TË TJERË, JASHTË SHËRBIMIT CIVIL, 
PËR VITIN 2016”

Në mbështetje të nenit 100 të Kushtetutës dhe të pikës 4, të nenit 26, të ligjit nr. 152/2013, “Për nëpunësin civil”, të ndryshuar, me propozimin e ministrit të Shtetit për Inovacionin dhe Administratën Publike, Këshilli i Ministrave

VENDOSI:

Në lidhjen nr.1, të përmendur në pikën 3, të vendimit nr. 284, datë 13.4.2016, të Këshillit të Ministrave, bëhen këto ndryshime: 
1. Në nënndarjen I “Niveli i mesëm drejtues dhe të barasvlershëm” bëhen ndryshimet e mëposhtme:
a) Numri rendor 6 ndryshohet si më poshtë vijon: 
“6. Zëvendësdrejtor i Përgjithshëm i Drejtorisë së Përgjithshme të Burgjeve”. 
b) Numri rendor 7 ndryshohet si më poshtë vijon: 
“7. Koordinator (kategoria II-b), në Departamentin e Inovacionit dhe Mirëqeverisjes, në Kryeministri.”.  
 c) Numri rendor 8 ndryshohet si më poshtë vijon:
“8. Drejtor i Drejtorisë së Financave, në Ministrinë e Mirëqenies Sociale dhe Rinisë.”. 
ç) Numri rendor 13 ndryshohet si më poshtë vijon:
 “13. Drejtor i Repartit të Inspektim Shpëtim Minierave.”.
2. Në nënndarjen II “Niveli i ulët drejtues dhe të barasvlershëm” bëhen ndryshimet e mëposhtme:
a) Numri rendor 22 ndryshohet si më poshtë vijon:
 “22. Sekretar i Përgjithshëm në administratën e Prefektit Fier”. 
b) Numri rendor 23 ndryshohet si më poshtë vijon:

“23. Kapiteni i Portit Vlorë, në Kapiteneritë e Porteve dhe Kontrollin Shtetëror Portual, në Drejtorinë e Përgjithshme Detare.”. 
c) Numri rendor 24 ndryshohet si më poshtë vijon:
“24. Inspektor në sektorin e inspektimit, në Drejtorinë e Inspektimit të Përgjithshëm, në Ministrinë e Punëve të Brendshme.”.
ç) Numri rendor 25 ndryshohet si më poshtë vijon:
 “25. Drejtor i Drejtorisë së Sporteleve, në Qendrën Kombëtare të Biznesit.”.
d) Numri rendor 26 ndryshohet si më poshtë vijon:
 “26. Drejtor i Drejtorisë së Shërbimit të Tatimpaguesve, në Drejtorinë e Përgjithshme të Tatimeve.”.
dh) Numri rendor 27 ndryshohet si më poshtë vijon:
“27. Përgjegjës i sektorit të çështjeve sociale dhe koordinimit të projekteve, në Institutin e Integrimit të të Përndjekurve Politikë.”.
e) Numri rendor 34 ndryshohet si më poshtë vijon:
“34. Drejtori i Drejtorisë së Kontrollit Tatimor, në Drejtorinë e Tatimpaguesve të Mëdhenj.”.
ë) Numri rendor 35 ndryshohet si më poshtë vijon:
“35. Drejtor i Drejtorisë së Mbledhjes me Forcë, në Drejtorinë Rajonale Tatimore Tiranë.”.
f) Numri rendor 36 ndryshohet si më poshtë vijon:
“36. Përgjegjës i sektorit të sigurisë të të dhënave, në Drejtorinë e Teknologjisë së Informacionit dhe Komunikimit, në Drejtorinë e Përgjithshme të Tatimeve.”.
g) Numri rendor 37 ndryshohet si më poshtë vijon:
“37. Përgjegjës i sektorit teknik, në Drejtorinë Ligjore dhe Teknike, në Drejtorinë e Përgjithshme të Tatimeve.”.
gj)	Numri rendor 38 ndryshohet si më poshtë vijon:
“38. Drejtor i Drejtorisë së Rimbursimit, në Drejtorinë e Përgjithshme të Tatimeve.”.
h) Numri rendor 39 ndryshohet si më poshtë vijon:
“39. Përgjegjës i sektorit të çështjeve jotatimore, në Drejtorinë Ligjore dhe Teknike, në Drejtorinë e Përgjithshme të Tatimeve.”.
i) Numri rendor 40 ndryshohet si më poshtë vijon:
“40. Drejtor i Drejtorisë së Kontrollit Tatimor, në Drejtorinë e Përgjithshme të Tatimeve.”.
j) Numri rendor 41 ndryshohet si më poshtë vijon:
“41. Përgjegjës i sektorit të administratës, në Drejtorinë e Administratës dhe Prokurimeve, në Drejtorinë e Përgjithshme të Tatimeve.”.
k) Numri rendor 42 ndryshohet si më poshtë vijon:
“42. Përgjegjës i sektorit të përmbushjes, në Drejtorinë e Menaxhimit të Riskut, në Drejtorinë e Përgjithshme të Tatimeve.”.
l) Numri rendor 43 ndryshohet si më poshtë vijon:
“43. Përgjegjës i sektorit të analizës së riskut, në Drejtorinë e Menaxhimit të Riskut, në Drejtorinë e Përgjithshme të Tatimeve.”.
ll) 	Numri rendor 45 ndryshohet si më poshtë vijon:
“45. Përgjegjës i sektorit të transferimit të çmimit, në Drejtorinë e Kontrollit Tatimor, në Drejtorinë e Përgjithshme të Tatimeve.”.
m) Numri rendor 46 ndryshohet si më poshtë vijon:
 “46. Përgjegjës i sektorit të kontrollit tatimor, në Drejtorinë e Kontrollit Tatimor, në Drejtorinë e Përgjithshme të Tatimeve.”.
n) Numri rendor 47 ndryshohet si më poshtë vijon:
“47. Përgjegjës i sektorit të cilësisë dhe standardizimit, në Drejtorinë e Kontrollit Tatimor, në Drejtorinë e Përgjithshme të Tatimeve.”.
nj) Numri rendor 48 ndryshohet si më poshtë vijon:
“48. Drejtor i Drejtorisë së Teknologjisë së Informacionit dhe Komunikimit, në Drejtorinë e Përgjithshme të Tatimeve.”.
o) Numri rendor 49 ndryshohet si më poshtë vijon:
“49. Drejtor i Drejtorisë së Analizës dhe IT, në Drejtorinë Rajonale Tatimore të Tatimpaguesve të Mëdhenj.”.
Ky vendim hyn në fuqi pas botimit në Fletoren Zyrtare.

